b'\n_START_ARTICLE_\nPamantasang Brown\n_START_PARAGRAPH_\nAng  Unibersidad ng Brown (Ingles: Brown University) ay isang pribado\xc2\xa0at\xc2\xa0Ivy League\xc2\xa0na unibersidad sa pananaliksik\xc2\xa0sa Providence, Rhode Island, Estados Unidos. Itinatag noong 1764 bilang "The College in the English Colony of Rhode Island and Providence Plantations," ang Brown ay ang ikapitong pinakamatandang institusyon ng mas mataas na edukasyon sa Estados Unidos at isa sa mga siyam na mga Kolonyal na mga Kolehiyo na itinatag bago ang Rebolusyong Amerikano._NEWLINE_Higit na selektibo ang pagtanggap ng mag-aaral ng unibersidad sa antas undergraduate, na may 9 porsiyentong acceptance rate para sa mga klase ng 2020, ayon sa pamunuan. Ang Unibersidad ay binubuo ng The\xc2\xa0College, Graduate School, Alpert Medical School,\xc2\xa0School of Engineering, School of Public Health, at School of Professional Studies (na kabilang ang IE Brown Executive MBA program). Ang mga pandaigdigang programa ng\xc2\xa0Brown ay inorganisa sa pamamagitan ng Watson Institute for International and Public Affairs, at ang unibersidad ay akademikong nakikipag-ugnayan sa Marine Biological Laboratory\xc2\xa0at\xc2\xa0Rhode Island School of Design. Ang Brown/RISD Dual Degree Program, na inaalok kasama ang\xc2\xa0Rhode Island Paaralan ng Disenyo, ay isang limang-taong kurso na naggagawad ng digri mula sa parehong institusyon._NEWLINE_Ang mga guro at alumni ng Brown ay\xc2\xa0kinabibilangan ng walong Nobel Prize laureates, limang National\xc2\xa0Humanities Medalists, at sampung National Medal of Science laureates. Ang iba pang mga kilalang alumni\xc2\xa0ay kinabibilangan ng 55 Rhodes\xc2\xa0Scholars, 14 MacArthur Genius\xc2\xa0Fellows, 19 Pulitzer Prize\xc2\xa0winners,\xc2\xa0isang Punong Mahistrado ng Korte Suprema ng Estados Unidos, apat na\xc2\xa0Kalihim ng Estado\xc2\xa0ng Estados Unidos, at iba pang mga opisyal ng Gabinete, 54 miyembro ng Kongreso ng Estados Unidos, miyembro ng maharlikang pamilya, pati na rin ang mga pinuno at tagapagtatag ng mga pangunahing kumpanya.'